open-index/open-wikipedia-markdown huggingface dataset:
עשב גבוה עם פרפרים

**עשב גבוה עם פרפרים** (באנגלית: **Long Grass with Butterflies**) הוא ציור שמן על בד מאת הצייר ההולנדי וינסנט ואן גוך, שנוצר בשנת 1890. היצירה נרכשה בשנת 1926 על ידי הגלריה הלאומית בלונדון באמצעות קרן קורטלד, ומידותיה 64.5 על 80.7 ס״מ.

## תיאור היצירה
ואן גוך צייר את קטע המרעה הזה בעת שהיה מאושפז בבית החולים הפסיכיאטרי סן-פול-דה-מוזול, סמוך לכפר סן-רמי-דה-פרובאנס שבדרום צרפת. בתקופת שהותו בבית החולים יצר סדרת ציורים ורישומים המתארים מבט מלמעלה על אזורי דשא או סבך נמוך. אף שאין ביצירה אופק או שמיים, השביל הנראה סמוך לחלק העליון של התמונה יוצר תחושת עומק. בניגוד לגבול שיוצר השביל, שאר החלל נותר פתוח ויכול להתרחב מעבר לשולי הבד. העשב צויר במשיכות מכחול נפרדות ובאורכים משתנים, המסודרות באשכולות המתארים את התפשטותם של צברי הצמחים.

## רקע
בין מאי 1889 למאי 1890 היה ואן גוך מאושפז בבית החולים סן-פול-דה-מוזול. בתחילה הוגבל לעבודה בתוך שטחי בית החולים, שכללו גנים נטושים שבהם "צומח עשב גבוה ומוזנח, מעורב בעשבים שוטים מכל הסוגים". בין העבודות שיצר בתקופה זו היו כמה ציורים המתארים מבט כלפי מטה על שטחי עשב וצמחייה נמוכה. אף שייתכן שמדובר באזורים שטופחו בידי אדם, אין בהם נוכחות אנושית ברורה. במכתב ששלח לאחיו תאו בתחילת מאי 1890 כתב ואן גוך כי "העבודה מתקדמת היטב, עשיתי שני בדים של העשב שזה עתה נקצר", וצירף שרטוט של אחד מהם. השני, כך מניחים, הוא ציור זה.

## מבנה וקומפוזיציה
בציור נראים מרחבי עשב שייתכן שהם חלק משדה סמוך, המתפרש על השליש העליון של הבד. תחושת העומק נוצרת באמצעות שביל העובר כמעט במקביל לשפת הבד העליונה השמאלית, וכן באמצעות בסיסי עצים ושיחים וגודלן הקטן של עלי הדשא המרוחקים. ואן גוך השתמש בטונים של ירוק, צהוב, אוקר ולבן, המשולבים בנגיעות של כחול, לילך וסגול. העשב צויר במשיכות מכחול קצרות באורכים משתנים, המונחות בצבירים כצורת הצמחים עצמם. למרחק, המשיכות הופכות לקצרות יותר, כנקודות וקווים זעירים.

## מקורות השראה
התעניינותו של ואן גוך בתיאור מפורט של טבע עשויה לנבוע מקריאתו על התרבות היפנית ואמונתו כי "האדם היפני החכם לומד להביט בלהב עשב יחיד”. במכתב לתאו מספטמבר 1888 כתב כי היפנים “אינם מתעניינים באסטרונומיה או בפוליטיקה; לא, הם לומדים להביט בלהב עשב יחיד. אך להב זה מוביל אותם לצייר את כל הצמחים, את עונות השנה, את מראות הנוף, לבסוף את בעלי החיים ואת דמות האדם...". לצד זאת, לציורי הצמחייה של ואן גוך היו תקדימים חשובים באמנות הרנסאנס, בציוריהם של לאונרדו דה וינצ'י ואלברכט דירר, וכן בציור ההולנדי של המאה ה-17.

## קישורים חיצוניים

## הערות שוליים

קטגוריה:וינסנט ואן גוך: ציורים
קטגוריה:ציורי שמן
קטגוריה:ציורים מהמאה ה-19
קטגוריה:הגלריה הלאומית (לונדון)
קטגוריה:בעלי חיים באמנות
הכלוב המוזהב (הייר)

**הכלוב המוזהב** (באנגלית: **The Gilded Cage**) הוא ציור שמן על בד מאת הצייר האירי סנט ג'ורג' הייר, שנוצר בשנת 1908. היצירה מתארת אישה כבולה היושבת בחלל מואר, והיא שמורה באוסף "National Trust" באחוזת סטורהד שבמחוז וילטשייר, אנגליה.

## תיאור היצירה
בציור מתוארת אישה היושבת במסדרון מואר היטב, גבה נשען אל הקיר וזרועותיה מורמות מעל ראשה. כפות ידיה כבולות בשרשראות, ועל ירכיה מונחת יריעת בד חומה יחידה. סביב דמותה מתעופפים פרפרים חופשיים, המחדדים את הניגוד בין תנועתם הקלה לבין שיביה. זהו חלל סגור ומואר, שבו האור הבוהק מדגיש את פגיעותה של הדמות העירומה למחצה ואת תחושת הבדידות שבה היא נתונה.

## רקע
כותרת היצירה מאזכרת את הבלדה הפופולרית משנת 1900 *She’s Only a Bird in a Gilded Cage*, שביטאה את רעיון ה“יופי הכלוא” — אישה הנתפסת כחופשייה אך למעשה שבויה במסגרת חברתית או מוסרית. הייר, שפעל באירלנד ובאנגליה, היה מקורב לפטרונית אלדה וסטון הוֹאר (Alda Weston, Lady Hoare) מאחוזת סטורהד, ומקובל לראות בציור זה ביטוי סמלי למעמדן המוגבל של נשים בתקופתו.

## הקשרים אמנותיים
הצייר סנט ג׳ורג׳ הייר התעניין בנושאים דתיים ואלגוריים שבהם דמויות נשיות מתוארות כבולות או נרדפות. כעשרים שנה לפני ציור זה יצר את *ניצחון האמונה* ("The Victory of Faith"), שהוצג באקדמיה המלכותית בלונדון וזכה לשבחי הביקורת. על פי מאמר שפורסם בשנת 2008, הייר נהג לשלב בין ייצוג של סבל רוחני לבין גישה ארוטית מרומזת, תופעה אופיינית לאמנות הוויקטוריאנית המאוחרת. העיסוק באישה השבויה שימש אמצעי לביטוי של טוהר וכניעה מוסרית לצד משיכה אסתטית לגוף הנשי.

## הערות שוליים

קטגוריה:ציורי עירום
קטגוריה:נשים בציור
קטגוריה:ציורי שמן
קטגוריה:ציורים מהמאה ה-20
קטגוריה:בעלי חיים באמנות
יוג'ין קאסרלי

**יוג'ין קאסרלי** (באנגלית: **Eugene Casserly**; 13 בנובמבר 1820 – 14 ביוני 1883) היה עיתונאי, עורך דין ופוליטיקאי אמריקאי ממוצא אירי. הוא היה בנו של המלומד פטריק ס. קאסרלי, וכיהן כחבר הסנאט של ארצות הברית מטעם מדינת קליפורניה.

## ביוגרפיה
קאסרלי נולד ב־13 בנובמבר 1820 בעיר מאלינגר שבמחוז וסטמית', אירלנד, והיגר לארצות הברית עם הוריו בשנת 1822. המשפחה התיישבה בניו יורק. אביו דאג לחינוכו והכינו ללימודים גבוהים. קסרלי למד באוניברסיטת ג'ורג'טאון שבוושינגטון די. סי., והשלים בהצלחה את לימודיו. לאחר מכן למד משפטים, הוסמך לעריכת דין בשנת 1844, והחל לעסוק במקצוע בניו יורק סיטי. במקביל שימש כעורך העיתון Freeman’s Journal ופרסם מאמרים בעיתונים שונים ברחבי המדינה.

בשנים 1846–1847 שימש כחבר במחלקה המשפטית של עיריית ניו יורק. בשנת 1850 עבר לסן פרנסיסקו בקליפורניה, שם ייסד וערך שלושה עיתונים – Public Balance, True Balance ו־Standard. בשנת 1851 נבחר למדפיס הרשמי של המדינה. לאחר מכן פרש מעולם העיתונות וחזר לעסוק בעריכת דין.

בשנת 1854 נישא לתרזה, בתו של הסוחר המנוח ג'ון דויל. לזוג נולדו שלושה ילדים – שני בנים ובת אחת.

בשנת 1867 נבחר קאסרלי לסנאט של ארצות הברית מטעם המפלגה הדמוקרטית, וכיהן בתפקידו מ-4 במרץ 1869 ועד התפטרותו ב־29 בנובמבר 1873. במהלך כהונתו שימש כיו"ר הוועדה לרכבות הפסיפיק (Committee on Pacific Railroads) בקונגרס ה־42, וכן כיו"ר הוועדה לניסוח סופי של חוקים (Committee on Engrossed Bills) בקונגרסים ה־42 וה־43.

לאחר שהתפטר מהסנאט חזר לעסוק בעריכת דין בסן פרנסיסקו, ובשנים 1878–1879 היה חבר בוועידה החוקתית של מדינת קליפורניה.

קאסרלי נפטר בסן פרנסיסקו ב־14 ביוני 1883 ונקבר בבית הקברות קלברי. בשנת 1904 הועברו שרידיו לבית הקברות Holy Cross Cemetery שבעיר קולמה, קליפורניה.

## קישורים חיצוניים

* 
* 

קטגוריה:מהגרים מאירלנד לארצות הברית
קטגוריה:בוגרי אוניברסיטת ג'ורג'טאון
קטגוריה:חברי הסנאט של ארצות הברית מקליפורניה
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1820
קטגוריה:אמריקאים שנפטרו ב-1883
ווחו

**ווּחוּ** (בסינית מפושטת: **芜湖**; בסינית מסורתית: **蕪湖**; בפין-יין: **Wúhú**; מילולית: "אגם עשבי") היא נציבות עירונית בדרום-מזרח מחוז אנחווי שבמזרח הרפובליקה העממית של סין. על פי מפקד האוכלוסין משנת 2020, אוכלוסיית הנציבות העירונית מנתה כ-3.64 מיליון תושבים, מתוכם כ-2.15 מיליון בחמשת הרבעים. העיר ידועה בשל  הממוקם על גדת נהר היאנגצה ובתור המטה של יצרנית כלי הרכב צ'רי.

## גאוגרפיה
[שמאל|ממוזער|250px|[תצלום לוויין של ווחו]]
הנציבות העירונית ווחו משתרעת על פני 6,011 קמ"ר וגובלת בבירת המחוז חֶפֵֿיי מצפון-מערב ובארבע נציבויות עירוניות נוספות -  מצפון-מזרח,  מדרום-מזרח,  מדרום-מערב ו ממערב. העיר ממוקמת על הגדה הדרום-מזרחית של נהר היאנגצה, כ-290 ק"מ מערבית לעיר שאנגחאי.

## חלוקה מנהלית
הנציבות העירונית ווחו מחולקת לחמישה רבעים, שתי נפות ונפה עירונית:

## תרבות
נאמר כי המשורר המהולל לִי בָּאי בילה את סוף חייו בווחו, בזכות נופה המדהים. לי באי נולד ב, עיר עתיקה במרכז אסיה על דרך המשי, וגדל בצפון-מערב סין. , אחד ממשוררי  הבולטים ביותר, אותו העריץ מאוד, הותיר אחריו שירים רבים כשמילא תפקידים כאן.

במהלך שושלת טאנג (619–907), המשורר  כתב שיר מפורסם בשם *מחשבות על להישאר שוב בווחו*.

מפעל בווחו ממשיך את מלאכת היצירה המקומית של תמונות מברזל מחושל. עבודות יד מקומיות נוספות הן כלי לכה מובלטים וטלאים מקש אורז. לוח אבן מפורסם בווחו המתעד אירועים מקומיים מתקופת שושלת סונג (בסביבות שנת 1000 לספירה) נחשב ליצירת מופת של הקליגרף הנודע מִי פֿוּ.

### פולקלור
נפח נודד בשם טָאנְג טְייֵנְצְ'ה נחשב כמי שהמציא את תמונת הברזל המחושל בווחו, כאשר צייר אותו העריץ גער בו, "לעולם לא תיצור תמונות על ידי הכאת ברזל".

נפח אחר של תקופת האביב והסתיו (770–476 לפנה"ס) בשם  היה ידוע בייצור חרבות. אומרים שצבעו של גֶ'ה שָׁאן (גבעת החום האדמדמה) מגיע מלהבות הכבשן של גאן ג'יאנג. שֶׁן שָׁאן (הגבעה הקדושה) היא המיקום האגדי של סלע טחינת חרבותיו ובריכת החישול.

### מטבח
ווחו ו הן מרכזים ידועים של מטבח יֵנְגְ'יָאנְג. המטבח מתמחה בדגי מים מתוקים ועופות, וכולל טכניקות מיוחדות של חיתוך, עיצוב וצביעה. הטעם של צלחות ינג'יאנג משופר לעיתים קרובות על ידי המתקה ועישון.

## ערים תאומות
נכון לספטמבר 2019, לווחו יש ארבע ערים תאומות:
* 
* 
* 
* 
* 

## קישורים חיצוניים

* 
* 

## הערות שוליים

קטגוריה:הרפובליקה העממית של סין: נציבויות עירוניות
קטגוריה:אנחווי: ערים
סנט ג'ורג' הייר

**סנט ג׳ורג׳ הייר** (באנגלית: **Saint George Hare**; 5 ביולי 1857 – 30 בינואר 1933) היה צייר אירי. 

## ביוגרפיה
הוא היה בנו של ג׳ורג׳ פרדריק הייר, רופא שיניים מאיפסוויץ׳, ושל אשתו אלה, ממחוז וקספורד. הוא רכש השכלה רשמית באמנות בבית הספר לאמנות בלימריק, שם למד במשך שלוש שנים בהדרכתו של ניקולס ברופי. בשנת 1875 קיבל מלגת לימודים ועבר ללונדון, שם למד במשך שבע שנים בבית הספר הלאומי להכשרת אמנים בסאות׳ קנזינגטון. הוא זכה במדליית זהב על ציור ההיסטוריה שלו "מותו של ויליאם הכובש", שהוצג באקדמיה המלכותית לאמנויות בשנת 1886. לצד עבודתו כצייר, לימד אמנות כדי להבטיח את פרנסתו. 
טקסט=painting An English Rose by Saint George Hare|ימין|ממוזער|''ורד אנגלי'' מאת סנט ג'ורג' האר
בשנת 1891 היה ממייסדי מועדון האמנויות של צ׳לסי. הוא נבחר כחבר הן במכון המלכותי לציירי צבעי מים והן במכון המלכותי לציירי שמן. סר יו ליין כלל את עבודותיו בתערוכה של ציירים אירים שנערכה בגילדהול שבלונדון בשנת 1906, ויצירותיו הוצגו באופן קבוע גם בגלריה ווקר שבליברפול ובגלריה העירונית לאמנות של מנצ׳סטר. 

הייר נתמך על ידי סר הנרי יו ארתור הוֹאר, הברונט השישי, וצייר כמה דיוקנאות של בני משפחת הוֹאר. בין יצירותיו הבולטות נמנות **"מותו של ויליאם הכובש"** (1886), **"ניצחון האמונה"** (1890 או 1891), **"אתמול"** (1894) ו-"הכלוב המוזהב" (1908).

סנט ג'ורג' הייר נפטר בלונדון בינואר 1933.

אוסף גדול מציוריו מוחזק על ידי קרן הנאמנות הלאומית למקומות בעלי עניין היסטורי או יופי טבעי.

## גלריית תמונות

File:Gilded Cage-George Hare.jpg|הכלוב המוזהב
File:George Hare - Victory of Faith.jpg|ניצחון האמונה
File:Fifty years since our wedding day-George Hare.jpg|חמישים שנה מאז יום נישואינו


## קישורים חיצוניים

## הערות שוליים

קטגוריה:אירים שנולדו ב-1857
קטגוריה:ציירים אירים
קטגוריה:אירים שנפטרו ב-1933
ניצחון האמונה (הייר)

**ניצחון האמונה** הוא ציור שמן על בד מאת האמן האירי סנט ג'ורג' הייר, שהושלם בשנת 1891. הציור נמצא באוסף הקבוע בגלריה הלאומית של ויקטוריה, מלבורן, אוסטרליה. הציור מתאר שתי נשים עירומות ישנות, כאשר אחת מהן אזוקה; ככל הנראה, מדובר בשתי קדושות מעונות אשר נגזר דינן למות בידי חיות טרף, כסמל לקדושה ולסבל של נוצרים בראשית תקופת הנצרות.

הציור הוא אחד ממספר ציורים של סנט ג'ורג' הייר המציגים נשים אזוקות ובלבוש חלקי; דוגמה בולטת נוספת לכך היא הכלוב המוזהב. מאמר עכשווי שפורסם בכתב העת The Homiletic Review תיאר את היצירה כ"הצגה מרשימה של אמונה נוצרית ועמידות רוחנית", והדגיש את תנוחתן של שתי הנשים כ"חיבוק אחיותי".

פרשנות מודרנית מאת קובנה מרסר ראתה בציור ייצוג של זוג לסבי בין-גזעי, והשוותה אותו ליצירה Les Amis של ז'ול רובֶּר אוגוסט.

"ניצחון האמונה" הוצג בתערוכת הקיץ של האקדמיה המלכותית בשנת 1891 ובתערוכה העולמית של שיקגו בשנת 1893. כיום הוא נמצא בגלריה הלאומית של ויקטוריה במלבורן, לאחר שנתרם לגלריה בשנת 1905.

## הערות שוליים

קטגוריה:ציורי היסטוריה
קטגוריה:ציורי עירום
קטגוריה:ציורי שמן
קטגוריה:ציורים מהמאה ה-19
קטגוריה:נשים בציור
קלרה סראג'ורדי

**קלרה סראג׳ורדי דיאס** (נולדה ב-ינארס דל וואייס, קטלוניה, ב-7 בדצמבר 2007) היא כדורגלנית ספרדייה, המשחקת בעמדת הקשר, בקבוצת הנשים של ברצלונה.

## קריירה
### ברצלונה ב'
סראג׳ורדי ערכה את הופעת הבכורה שלה בקבוצת המילואים של ברצלונה בשנת 2023. 

### ברצלונה
סראג׳ורדי ערכה את הופעת הבכורה שלה בליגה ב-18 במאי 2025, כשנכנסה כמחליפה בדקה ה-81 במשחק מול אתלטיק בילבאו.

באותה עונה שותפה למשך כ-170 דקות ב-4 משחקים  .

בעונת 26–2025 כבשה סראג׳ורדי את שער הבכורה שלה בקבוצה הבוגרת ב-4 באוקטובר 2025 בניצחון הליגה של קבוצתה, 4-0 נגד אייבר.

## נבחרת
### נבחרת ספרד עד גיל 17
סראג׳ורדי זומנה לנבחרת ספרד עד גיל 17 במהלך שנת 2023.

היא שיחקה באליפות אירופה בכדורגל לנשים עד גיל 17, בה זכתה נבחרתה בתואר. 

בגביע העולם בכדורגל נשים עד גיל 17 הובילה את נבחרתה עד לגמר בו הפסידה ספרד בפנדלים.

### נבחרת ספרד עד גיל 19
סראג׳ורדי זומנה לנבחרת ספרד עד גיל 19 בשנת 2024.

סראג׳ורדי שחקה באופן קבוע באליפות אירופה בכדורגל לנשים עד גיל 19, בו זכתה נבחרתה ספרד וסראג׳ורדי אף כבשה שער במשחק הגמר. 

### נבחרת ספרד
ב- 28 באוקטובר 2025 ערכה את הופעת הבכורה בנבחרת הבוגרת של ספרד כשעלתה כמחליפה בדקה ה-64 בחצי גמר ליגת האומות נגד נבחרת שוודיה. 

## תארים

; ברצלונה
* ליגת העל הספרדית : 2024-25
* גביע המלכה : 2024-25

**ספרד עד גיל 17**
* אליפות אירופה בכדורגל לנשים עד גיל 17 : 2024
* סגנית אליפות העולם בכדורגל לנשים עד גיל 17 : 2024 

**ספרד עד גיל 19**
* אליפות אירופה בכדורגל לנשים עד גיל 19 : 2025 

**תארים אישיים**
* נבחרת אליפות אירופה בכדורגל לנשים עד גיל 19 : 2025 
## קישורים חיצוניים

## הערות שוליים

קטגוריה:כדורגלניות ברצלונה
קטגוריה:חלוצות כדורגל
קטגוריה:כדורגלניות ספרדיות
קטגוריה:ספרדים שנולדו ב-2007
קטגוריה:ספרדיות שנולדו ב-2007
ג'ון הייגר

**ג'ון שארפנסטיין הייגר** (באנגלית: **John Sharpenstein Hager**; 12 במרץ 1818 – 19 במרץ 1890) היה פוליטיקאי אמריקאי מניו ג'רזי, איש המפלגה הדמוקרטית, אשר ייצג את מדינת קליפורניה בסנאט של ארצות הברית בין השנים 1873–1875.

## ביוגרפיה
הייגר נולד סמוך לעיר מוריסטאון שבניו ג'רזי, ב־12 במרץ 1818. הוא סיים את לימודיו המוקדמים ולמד במכללת ניו ג'רזי (שנודעה מאוחר יותר כאוניברסיטת פרינסטון), שם השלים את לימודיו בשנת 1836. לאחר מכן למד משפטים, הוסמך לעריכת דין בשנת 1840, והחל לעסוק במקצוע בעיר הולדתו מוריסטאון.

בשנת 1849 עבר הייגר לקליפורניה ועסק בכרייה במסגרת הבהלה לזהב. הוא התיישב בסן פרנסיסקו, עסק בעריכת דין, והיה אחד מחברי ועידת החוקה של קליפורניה באותה שנה (1849). בין השנים 1852–1854 כיהן כחבר בסנאט של מדינת קליפורניה. בשנת 1855 נבחר לשופט מחוזי של מחוז סן פרנסיסקו, תפקיד שבו החזיק עד שנת 1861. לאחר מכן, בשנת 1865, שב לסנאט המדינתי וכיהן בו עד 1871, אז נבחר כחבר מועצת הנאמנים של אוניברסיטת קליפורניה.

בשנת 1873 נבחר הייגר לסנאט של ארצות הברית כנציג סיעת "הדמוקרטים נגד המונופול", ומילא את המקום שהתפנה בעקבות התפטרותו של יוג'ין קאסרלי. כהונתו נמשכה מ־23 בדצמבר 1873 ועד 3 במרץ 1875. הוא לא התמודד מחדש בבחירות של 1874.

בשנת 1879 היה חבר בוועידה החוקתית של מדינת קליפורניה, ובין השנים 1885–1889 כיהן כגובה המכס הראשי של נמל סן פרנסיסקו.

הייגר נפטר בסן פרנסיסקו ב־19 במרץ 1890, שבוע לאחר יום הולדתו ה־72. הוא נטמן בבית הקברות בלפונטיין (Bellefontaine Cemetery) בעיר סנט לואיס, מיזורי.

## קישורים חיצוניים

* 
* 

## הערות שוליים

קטגוריה:אמריקאים ילידי ניו ג'רזי
קטגוריה:חברי הסנאט של ארצות הברית מקליפורניה
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1818
קטגוריה:אמריקאים שנפטרו ב-1890
יום החיות העולמי

[ממוזער|191x191 פיקסלים|לוגו עבור [קרן Naturewatch, ארגון צדקה בריטי שמוביל את יום בעלי החיים העולמי.]]
**יום החיות העולמי** הוא יום בינלאומי לפעולה למען זכויות ורווחת בעלי חיים הנחגג מדי שנה ב-4 באוקטובר, יום חגו של פרנציסקוס מאסיזי, הקדוש מגן של בעלי החיים.

תנועת יום בעלי החיים העולמי נתמכת על ידי מספר ידוענים, כגון אנקה סוונסקה, בריאן בלסד ומלאני סי.

## היסטוריה
ממוזער| תחרות ציור לילדים הולנדים לרגל יום החיות העולמי 1969
יום בעלי החיים העולמי נוצר על ידי היינריך צימרמן. הוא ארגן את יום בעלי החיים העולמי הראשון ב-24 במרץ 1925, בארמון הספורט בברלין. בהשתתפות למעלה מ-5,000 איש. ההתכנסות תוכננה במקור ל-4 באוקטובר, כדי שיצא ביום חגו של פרנציסקוס מאסיזי, הקדוש הפמגן של בעלי החיים, אך המקום לא היה זמין באותו יום.

האירוע הועבר ל-4 באוקטובר בפעם הראשונה בשנת 1929. מדי שנה, צימרמן עבד על קידום יום בעלי החיים העולמי. בכנס של הקונגרס הבינלאומי להגנת בעלי חיים בפירנצה במאי 1931 אומצה הצעתו לציין ב־4 באוקטובר את יום בעלי החיים העולמי העולמי.

לעיתים מצוטט, בטעות, שיום בעלי החיים העולמי החל בשנת 1931 בכנס של אקולוגים בפירנצה, שרצו להדגיש את מצוקתם של מינים בסכנת הכחדה.

בשנת 1948 ארגנו חגיגות באוסטרליה על ידי ה־RSPCA (האגודה המלכותית למניעת התאכזרות כלפי בעלי חיים-אנגליה). על פי ה"אקזמינר" (העיתון היומי של העיר לונססטון וצפון מזרח טסמניה, אוסטרליה), תוכננה בניית פנסיון לכלבים ותרומה התקבלה מ-LGRC.

מ־2002 האיגוד הפיני של אגודות להגנת בעלי חיים (SEY) ארגן אירועים שונים במהלך שבוע בעלי החיים וחילקה חומרים לבתי ספר. ב-27 באוקטובר 2006, הסיים אימץ החלטה על קביעת ה-4 באוקטובר כיום בעלי החיים.

בארגנטינה יום זה מצוין ב-29 באפריל מ־1908, ובמקרה קידם איגנסיו לוקאס אלבראסין, נשיא אגודת הגנת בעלי החיים של בואנוס איירס, נפטר באותו תאריך בשנת 1926, מה שהופך אותו ליום בו ניתן לחלוק כבוד גם לזכרו על היותו חלוץ בתנועה לזכויות בעלי חיים במדינה.

מ־2003 יום בעלי החיים העולמי מתואם על ידי קרן Naturewatch, ארגון צדקה לרווחת בעלי חיים שבסיסו בבריטניה.

מדינות רבות כמו בוליביה, איי בהאמה, סין וקולומביה מקיימות אירועים שנתיים המאורגנים על ידי הקהילה כדי לקדם את החגיגה העולמית.
## נושאים שנתיים
החל משנת 2018, קרן Naturewatch כללה נושאים ספציפיים בחגיגות היום.
* 2018: חוגגים את מערכת היחסים האנושית עם ממלכת החיות הגדולה והטובה יותר
* 2019: חיים מתחת למים: למען האנשים ולכדור הארץ
* 2020: אדם וכלב
* 2021: יער ומחיה: קיום אנשים וכדור הארץ,
* 2022: כוכב לכת משותף
* 2023: גדול או קטן, אוהב את כולם
* 2024: העולם הוא גם ביתם
* 2025: הצילו את החיות, הצילו את כדור הארץ

## קישורים חיצוניים

* 
* World Animal Welfare Day
* Naturewatch Foundation - Coordinators of WAD
## הערות שוליים

קטגוריה:אירועים בחודש אוקטובר
קטגוריה:מועדים בין-לאומיים
קטגוריה:זכויות בעלי חיים
את'ריל וייב

**את'ריל וייב** (באנגלית: **Ethereal wave**; מוכר גם תחת השמות **את'ריל דארקווייב**, **את'ריל גותי** ו-**את'ריל**) הוא תת-ז'אנר מוזיקלי של דארק וייב, רוק גותי, פוסט-פאנק ומוזיקת הגל החדש, שהתפתח בתחילת שנות ה-1980 בבריטניה.

יצירות הז'אנר, ובמיוחד אלו של קוקטו טווינס, השפיעו רבות על סצנת הדרים פופ והשוגייז הבריטית בסוף שנות ה-1980 ותחילת שנות ה-1990.

הז'אנר מאופיין בשימוש בצלילי מכונות תופים וגיטרה עמוסי אפקטים, המבוססים על הטונאליות של סולם מינורי, בייסלניי פוסט-פאנק, קצב מאופק (בין טמפו נמוך לבינוני) ושירה נשית במשלב  גבוה (שלעיתים גם אופראי עם תוכן לירי שקשה לפענוח), שלעיתים שזורים אחד בשנה באסתטיקה רומנית ובדימויים פרה-רפאליטיים.

## קישורים חיצוניים

## הערות שוליים

קטגוריה:שנות ה-1980 במוזיקה
קטגוריה:סגנונות מוזיקליים
הבחירות לסנאט של ארצות הברית באילינוי (2004)

**הבחירות לסנאט של ארצות הברית באילינוי 2004** (באנגלית: ) התקיימו ב-2 בנובמבר 2004.

## סקירה כללית
הסנאטור הרפובליקני המכהן, פיטר פיצג'רלד, החליט לפרוש לאחר כהונה אחת בלבד. הבחירות המקדימות של שתי המפלגות – הדמוקרטית והרפובליקנית – התקיימו במרץ, ובהן התמודדו בסך הכול 15 מועמדים שהוציאו יחד סכום שיא של למעלה מ־60 מיליון דולר במאבק על המושב הפתוח.

ב־16 במרץ 2004 זכה חבר הסנאט של המדינה ומי שיהפוך בעתיד לנשיא, ברק אובמה, בפריימריז הדמוקרטיים, ואילו איש העסקים ג'ק ראיין ניצח בפריימריז הרפובליקניים. שלושה חודשים מאוחר יותר הודיע ראיין על פרישתו מהמרוץ, ארבעה ימים בלבד לאחר שהעיתון שיקגו טריביון שכנע בית משפט בקליפורניה לפרסם מסמכים מתיק המשמורת של ראיין, שבהם הופיעו טענות כי לחץ על אשתו דאז, השחקנית ג'רי ראיין, לקיים יחסי מין בציבור.

שישה שבועות לאחר מכן מינתה המפלגה הרפובליקנית באילינוי את הדיפלומט לשעבר אלן קיז  כמועמד חלופי במקום ראיין. קיז, שנכשל בעבר בשני ניסיונות להתמודד לסנאט במדינת מרילנד (בשנים 1988 ו־1992) בהפסדים גדולים, הפך בכך ליריבו של אובמה בבחירות. זו הייתה הפעם הראשונה בהיסטוריה של הסנאט של ארצות הברית שבה שני המועמדים מטעם המפלגות הגדולות היו שחורים. לפי ספרו של אובמה A Promised Land ("ארץ מובטחת") משנת 2020, הוא הבטיח לאשתו מישל שאם יפסיד בבחירות – יפרוש מהפוליטיקה.

אובמה ניצח בבחירות בפער עצום: הוא קיבל 70% מהקולות – יתרון של 43% על פני קיז – שזהו פער הניצחון הגדול ביותר בתולדות מדינת אילינוי בבחירות לסנאט. הפער היה גם גדול בהרבה מזה של ג'ון קרי, המועמד הדמוקרטי לנשיאות, שניצח באילינוי באותו יום בפער של 10.3% בלבד. אובמה זכה ב־92 מתוך 102 מחוזות המדינה, כולל אזורים שבהם הדמוקרטים כמעט שלא הצליחו בעבר. גם הפער בין תקציבי הבחירות היה חסר תקדים: אובמה הוציא למעלה מ־14 מיליון דולר, בעוד קיז הוציא כ־2.5 מיליון בלבד.

זו הייתה הפעם הראשונה מאז 1980 שבה נערכו באילינוי בחירות לסנאט על מושב פנוי (כלומר, ללא מועמד מכהן). אובמה הושבע כסנאטור ב־3 בינואר 2005, וכיהן עד שהתפטר ב־16 בנובמבר 2008 – 12 ימים בלבד לאחר שנבחר לנשיא ארצות הברית.

## קישורים חיצוניים

קטגוריה:2004 בארצות הברית
קטגוריה:הסנאט של ארצות הברית
בחירות
קטגוריה:ברק אובמה
קטגוריה:בחירות לסנאט של ארצות הברית
קטגוריה:2004 בפוליטיקה
סכסוך אפגניסטן–פקיסטן (2025)

**הסכסוך בין אפגניסטן לפקיסטן** בשנת 2025 הוא עימות מזוין הכולל תקיפות אוויריות מעבר לגבול וחילופי אש בין שתי המדינות. במקביל, מעורבים בעימותים גם כוחות נוספים. הקרבות התרחשו במספר אזורים לאורך גבול אפגניסטן–פקיסטן, ובאזור קונאר-קוראם.

## רקע
במהלך השנים האחרונות האשימה פקיסטן את ממשלת אפגניסטן במתן מקלט לארגון תחריק־א־טאליבאן פקיסטן (TTP) – שלוחה של הטאליבאן האפגני – להשתמש בשטח אפגניסטן כבסיס מקלט בטוח לתכנון ולביצוע פיגועים ותקיפות מעבר לגבול בשטח פקיסטן.

פעולות חוצות גבול ותקיפות אוויריות בשטח אפגניסטן, בעיקר בפרובינציות פקטיקה, חוסט, ננגרהאר וקונאר, התרחשו הן בשנת 2024 והן בשנת 2025, כאשר פקיסטן טענה כי מטרתן הייתה חיסול מקלטי טרור ועמדות של ארגונים חמושים אנטי־פקיסטניים הפועלים מתוך שטח אפגניסטן.

## מהלך האירועים
ב־9 באוקטובר 2025 פתח חיל האוויר הפקיסטני בסדרת תקיפות בעיר קאבול, בירת אפגניסטן. ממשלת הטאליבאן האשימה את פקיסטן בביצוע תקיפות אוויריות בשטחה והזהירה מפני "השלכות חמורות", לאחר שפקיסטן הודיעה כי היא נוקטת פעולה נגד חמושים הפועלים בגבול.

למחרת, ב־10 באוקטובר, מסרו גורמי ביטחון בפקיסטן כי חיילים אפגנים פתחו באש לעבר עמדות גבול של הצבא הפקיסטני באזור טירה (Tirah), הסמוך לגבול אפגניסטן.כתוצאה מן העימותים נהרגו 11 חיילים פקיסטנים. באותו ערב נמסר כי פקיסטן השיבה באש נשק קל וארטילריה לעבר מקורות הירי.

בליל 11 באוקטובר פתחו כוחות צבא אפגניים במתקפה קרקעית ופלשו לשטח פקיסטן, במהלכה תקפו מוצבים של הצבא הפקיסטני. דובר ממשלת הטאליבאן, זביהוללה מוג'היד, טען כי כוחות הטאליבאן כבשו 25 מוצבים של הצבא הפקיסטני, חיסלו 58 חיילים ו־פצעו 30 נוספים, בעוד שבצד האפגני נהרגו או נפצעו 20 לוחמים. לדבריו, הפעולה נועדה כתגובה ל"חדירות חוזרות ונשנות לשטח אפגניסטן ולמרחב האווירי שלה". בעקבות חילופי האש, מעברי הגבול בין שתי המדינות נסגרו.

פקיסטן לא אישרה את טענות הטאליבאן בדבר עשרות הרוגים, וטענה מנגד כי 23 מחייליה נהרגו, וכי כוחותיה "נטרלו כ־200 מחבלים של הטאליבאן וארגונים הקשורים אליו". דובר הצבא הפקיסטני הוסיף כי המדינה "תנקוט בכל הצעדים הדרושים כדי להגן על חיי אזרחיה ורכושם".

ב-15 באוקטובר הודיעו פקיסטן ואפגניסטן כי הסכימו על הפסקת אש זמנית לאחר עימותים חדשים בגבול ודיווחים על תקיפות אוויריות פקיסטניות בקאבול וקנדהאר. שני הצדדים טענו כי השני ביקש הפסקת אש בת 48 שעות.

## הערות שוליים

קטגוריה:סכסוכי גבול
קטגוריה:פקיסטן: צבא וביטחון
קטגוריה:אפגניסטן: צבא וביטחון
פרמט

**פרמט** (באלבנית: **Përmet**) היא עיירה ורשות מקומית השוכנת במחוז ג'ירוקסטרה אשר בדרום אלבניה, כ-230 קילומטרים דרומית-מזרחית מהבירה טירנה.

## גאוגרפיה
פרמט שוכנת נמצאת בעמק למורדות הרי נמרצ'קה , ולאורך הנהר ויוסה  שהוא אחד הנהרות האחרונים הזורמים באירופה ללא סכרים לאורכו. האוזור מיוער בעצי אלון ואשור. בסמוך לעיר נמצאים המעיינות התרמיים של בֶּנְיֶה ובהם נביעה גופריתית טבעית בטמפרטורה של כ־28–30 מעלות צלזיוס. האקלים של פרמט הוא ים-תיכוני הררי מתון. הקיץ חם ויבש, כאשר הטמפרטורות נעות 30–33 מעלות צלזיוס ביולי–אוגוסט, והחורף קריר ולח (ממוצע 6–8 מעלות צלזיוס בינואר), עם שלג קל בהרים הסובבים אך כמעט לא בעיר עצמה. הלחות מתונה בזכות זרימת הנהר, וגשמים יורדים בעיקר בין נובמבר למרץ. פרמט מכונה באלבנית "Qyteti i Trëndafilave" – "עיר הוורדים", בזכות גניה הרבים, האקלים הנעים והנוף הירוק שסביבה. היא נחשבת לאחת העיירות היפות ביותר בדרום אלבניה, ומושכת אליה מטיילים המתעניינים בטבע, גאוגרפיה והיסטוריה מקומית.

## היסטוריה
במאה ה-14 נכבשה פרמט על ידי האימפריה העות'מאנית ובהמשך הפכה חלק מסנג'ק ג'ירוקסטרה ומאוחר יותר סנג'ק יואנינה של האימפריה. העות'מאנים ביצעו טרנספר אוכלוסיות ואיסלמו את היישוב, תוך עימותים עם האוכלוסייה הנוצרית. ב-1778 הוקם בפרמט בית ספר יסודי נוצרי בחסות הכנסייה האורתודוקסית. ב-1833 פרץ מרד מקומי נגד השלטון העות'מאני ובכדי להשיב את השקט החליפו העות'מאנים את מנגנון הממשל המקומי והעסיקו פקידים אלבנים מקומיים. ב-1882 נפתח ביישוב בית ספר יסודי אלבני.

נסיגת האימפריה העות'מאנית הובילה לאי שקט אזורי, ב-1912 פרץ מרד אלבני  נגד העות'מאנים ובאוגוסט שוחררה העיירה מהשלטון העות'מאני, אך נכבשה בהמשך שוב. במהלך מלחמת הבלקן השנייה כבש צבא ממלכת יוון את פרמט, והיוונים החזיקו בעיר עד 1914, עת הועברה לאלבניה העצמאית בהמשך לסיכומי הסכם לונדון. במהלך מלחמת העולם הראשונה נכבש האזור על ידי הצבא האיטלקי. האיטלקים שהיו חלק ממדינות ההסכמה ביקשו להבטיח אחיזה מלא בים האדריאטי, והחזיקו באזור עד 1920, מועד בו שבה העיירה לידיים אלבניות.

ב-1928 הוקמה רשמית ממלכת אלבניה. באפריל 1939 פלשו האיטלקים לאלבניה, כבשו אותה, ובהמשך פרצה מלחמת איטליה–יוון. היוונים הדפו את האיטלקים לתוך אלבניה וייצבו קו באזור פרמט. בקרבות אלו נפל הקולונל היהודי מרדכי פריזיס. ב-1941 שבו האיטלקים וכבשו את האזור.

ב-1943, במהלך מלחמת העולם השנייה בעקבות הסכם שביתת הנשק עם איטליה, כבש הוורמאכט את אלבניה. הגרמנים הפכו את העיירה למרכז לוגיסטי אזורי. ב-24 במאי 1944 שוחרר האזור על ידי כוחות צבא בריטיים ופרטיזנים קומוניסטיים, אליהם הצטרפו עריקים מהצבא האיטלקי בראשות אנוור הוג'ה אשר תפס את השלטון במדינה. הגרמנים נסוגו בשיטת אדמה חרוכה והותירו נזקים כבדים בפרמט. בין 24 ל-28 במאי 1944, נערך בעיירה "קונגרס פרמט" , בו השתתפו כל תנועות ההתנגדות האלבניות, והוכרזה ממשלה זמנית אנטי-פאשיסטית בראשות הוג'ה.

במהלך התקופה הקומוניסטית הפכה פרמט לסמל המדינה הקומוניסטית החדשה. הוקמו בה מוזיאון "השחרור", אנדרטאות לזכר הנופלים, וכן נבנה בה בית התרבות הראשון באלבניה בעידן הקומוניסטי.

סתיו העמים לא פסח על אלבניה, ובראשית שנות ה-90 של המאה ה-20 קרס השלטון הקומוניסטי במדינה. העיר התמודדה עם אתגרים כלכליים והגירה שלילית, כפי שהתרחש במקומות רבים באלבניה. בראשית המאה ה-21 התפתחה באזור תיירות אקולוגית לאזורים ההרריים ולמעיינות החמים הרבים בסביבתה.

## קישורים חיצוניים

* 

## הערות שוליים

קטגוריה:אלבניה: ערים
פיוצ'רפופ

**פיוצ'רפופ** או **פיוצ'ר פופ** (באנגלית: **Futurepop** או **Future pop**) הוא תת-ז'אנר מוזיקלי של מוזיקה אלקטרונית, המהווה פיוז'ן של אלקטרופופ, סינת'-פופ, מוזיקת טראנס, EBM וטכנו. הז'אנר, שהתפתח במערב אירופה של סוף שנות ה-1990 ותחילת שנות ה-2000, מזוהה עם התת-תרבות סייברגות' .

בין האמנים המזוהים עם הז'אנר ניתן למנות את VNV Nation, Covenant , Apoptygma Berzerk, Assemblage 23, Icon of Coil , Neuroticfish ו-Rotersand .

## אפיון
הז'אנר מאופין בעיקר במבני פופ "טכנואידיים" ו-"מכווני דאנס" במנגינות קליטות, בשימוש נרחב של קצבי מוזיקת טראנס ובהעידר שינוי קולי. בשונה ממוזיקת טראנס, הז'אנר "שומר על המבנה הלירי והקולי של סינת'-פופ". "הצלילים השקופים" וסגנון ההפקה של הז'אנר נחשב "מתאים למצעדי מוזיקה" שמיועד למועדוני מוזיקה.

טום שר מ-Assemblage 23 תיאר את הז'אנר באירוניה כ-"[ז'אנר שבו] בעיקר אנשים לא יכולים לשיר מעל קטעי טראנס משנות ה-1990".

## הערות שוליים

קטגוריה:שנות ה-1990 במוזיקה
קטגוריה:שנות ה-2000 במוזיקה
קטגוריה:סגנונות פופ
פרסי הסופר של בחירת המבקרים

**פרסי הסופר של בחירת המבקרים** או **פרסי בחירת המבקרים לז'אנרים פופולריים** (באנגלית: **Critics' Choice Super Awards**), הם טקס פרסים המוענק מדי שנה על ידי איגוד בחירת המבקרים, במטרה לכבד את המצוינות בסרטים, סדרות טלוויזיה ומהדורות ביתיות בז'אנרים בדיוניים – בהם אקשן, גיבורי-על, אימה, מדע בדיוני, פנטזיה ואנימציה.

הפרסים נוסדו בשנת 2020, והטקס הראשון נערך באופן וירטואלי ב-10 בינואר 2021, בשל מגפת הקורונה.

## היסטוריה
הפרסים הוכרזו לראשונה ב-12 באוקטובר 2020 על ידי איגוד בחירת המבקרים. לפי דבריו של מנכ"ל האיגוד בפועל, ג'ואי ברלין, פרסי הסופר של בחירת המבקרים נוצרו במטרה  טקס הבכורה שודר בערוץ The CW ב-10 בינואר 2021, והופק על ידי חברת Bob Bain Productions.

## קטגוריות

### קטגוריות שבוטלו

* הסרט המונפש הטוב ביותר
* המדבב הטוב ביותר בסרט מונפש
* המדבבת הטובה ביותר בסרט מונפש
* הסדרה המונפשת הטובה ביותר
* המדבב הטוב ביותר בסדרה מונפשת
* המדבבת הטובה ביותר בסדרה מונפשת

## טקסים

## ראו גם

* פרסי איגוד מבקרי הקולנוע האמריקאי
* פרסי בחירת מבקרי הטלוויזיה
* פרס סאטורן

## קישורים חיצוניים
* 

## הערות שוליים

קטגוריה:פרסי הנפשה
קטגוריה:ארצות הברית: פרסים קולנועיים
*
קטגוריה:פרסי טלוויזיה אמריקאיים
קטגוריה:פרסי מדע בדיוני
ניוטון בות'

**ניוטון בות**' (באנגלית: **Newton Booth**; 30 בדצמבר 1825 – 14 ביולי 1892) היה יזם ופוליטיקאי אמריקאי, שכיהן כמושל קליפורניה ה־11 בשנים 1871–1875, וכחבר הסנאט של ארצות הברית בשנים 1875–1881. הוא היה החבר היחיד במפלגת "מתנגדי המונופולים" שנבחר אי פעם לסנאט.

## ביוגרפיה
### ראשית חייו
בות' נולד ב-30 בדצמבר 1825 בעיר סיילם שבאינדיאנה להאנה (לבית פיטס) מקרוליינה הצפונית ולביבי בות' מקונטיקט – שניהם בני כת הקווייקרים. הוא למד בבתי הספר המקומיים, וב־1846 השלים את לימודיו במכללת אסברי (ששמה שונה בהמשך לאוניברסיטת דפו) בעיר גרינקאסל, אינדיאנה. לאחר מכן עבד בחנות של אביו בעיר טרה הוט ולמד משפטים אצל עורך הדין ויליאם דיקסון גריסוולד. בשנת 1849 הוסמך לעריכת דין והפך לשותף במשרדו של גריסוולד.

### קריירה עסקית
בשנת 1850 יצא בות' למסע דרך פנמה בדרכו לסן פרנסיסקו בקליפורניה. קרוב משפחתו, לושיוס אנסון בות', היה בין מייסדי חברת Lindley & Booth בסקרמנטו. עם הגעתו של ניוטון בות' לעיר, פרצה מגפת כולרה חמורה והוא חלה לפרק זמן מסוים במחוז אמדור. לאחר שהמגפה שככה, הצטרף לעסקי הסחר המקומיים, תחילה בשותפות עם ג'ון פורשי, ולאחר מכן הקים ב־1851 את החברה Smith & Booth בסקרמנטו.

חברותיו של בות' סבלו מהשריפה הגדולה בסקרמנטו בנובמבר 1852, אך התאוששו. בהמשך פעלה החברה תחת השם Booth & Co., שהתמזגה מאוחר יותר עם Kleinhaus & Co.. בות' פרש מעסקיו ב־1856 ושב לאינדיאנה, שם עסק בעריכת דין יחד עם חברו חבר הקונגרס לעתיד, . בקיץ 1857 יצא בות' למסע באירופה.

### קריירה פוליטית
בשנת 1860 חזר בות' לסקרמנטו ולעסקי המסחר הסיטונאי. הוא תמך באברהם לינקולן בבחירות לנשיאות בשנת 1860, וב־1862 נבחר לסנאט של מדינת קליפורניה, בו כיהן עד 1865. ב־1871 נבחר למושל קליפורניה ה־11, תפקיד שבו החזיק עד 27 בפברואר 1875. בתקופת כהונתו נודע בתמיכתו בזכויות האפרו-אמריקאים ובניסיונו לזכות בתמיכתם.

בשנת 1873 סייע להקים מפלגה חדשה בשם "דולי ורדן" – מפלגה עצמאית, רפובליקנית־אנטי־מונופוליסטית, שנקראה כך על שם דוגמת בד צבעונית כסמל למפלגה מגוונת המורכבת מאנשים ממפלגות שונות. בזכות תמיכת המפלגה הזו נבחר לסנאט של ארצות הברית מטעם מפלגת מתנגדי המונופולים, וכיהן שם מ־4 במרץ 1875 עד 3 במרץ 1881. במהלך כהונתו כיהן כיושב ראש ועדת הסנאט לענייני תעשייה וכיושב ראש ועדת הפטנטים.

בשנת 1876 הציעה לו מפלגת השטרות את מועמדות סגן הנשיא לצדו של פיטר קופר, אך בות' סירב, וסמואל פ. קארי החליף אותו. נכון לשנת 2025, ניוטון בות' הוא הסנאטור היחיד מקליפורניה שנבחר מטעם מפלגה שלישית.

לאחר תום כהונתו שב בות' לעסקי המסחר הסיטונאי בסקרמנטו.

### בערוב ימיו ומותו
בות' נישא בפברואר 1892 לאוקטביין ק. גלובר, אלמנתו של שותפו העסקי ג'וזף טרי גלובר. ניוטון בות' נפטר כחמישה חודשים לאחר מכן, ב-14 ביולי 1892, בעיר סקרמנטו. הוא ואשתו נקברו בבית הקברות ההיסטורי של סקרמנטו. בות' היה דודו של הסופר המפורסם בות' טרקינגטון, בנה של אחותו אליזבת.

### הנצחה
שכונת "ניוטון בות'" בעיר סקרמנטו נקראת על שמו. לוח זיכרון של אגודת "בני הזהב הילידים" מוצב מול בניין חברת Booth & Co. בעיר העתיקה של סקרמנטו.

## קישורים חיצוניים

* 
* 

קטגוריה:אמריקאים ילידי אינדיאנה
קטגוריה:בוגרי אוניברסיטת דה-פו
קטגוריה:מושלי קליפורניה
קטגוריה:מושלי מדינות ארצות הברית מהמפלגה הרפובליקנית
קטגוריה:חברי הסנאט של ארצות הברית מקליפורניה
קטגוריה:אמריקאים שנולדו ב-1825
קטגוריה:אמריקאים שנפטרו ב-1892
מארק פרוסט

**מארק פרוסט** (באנגלית: **Mark Frost**; נולד ב-25 בנובמבר 1953) הוא סופר, תסריטאי, במאי ומפיק אמריקאי. הוא ידוע בעיקר כיוצר שותף של סדרת הטלוויזיה טווין פיקס (1990–1991, 2017) וככותב ועורך תסריט בכיר בסדרה בלוז לכחולי המדים (1982–1985).

## ביוגרפיה
פרוסט נולד בברוקלין, ניו יורק, למרי וירג'יניה קלהון ולשחקן וורן פרוסט. אחיו הם השחקנית לינדזי פרוסט והסופר והצלם סקוט פרוסט. פרוסט גדל בלוס אנג'לס, קליפורניה, ובצעירותו גדל במיניאפוליס, מינסוטה. פרוסט למד משחק, בימוי וכתיבת מחזות באוניברסיטת קרנגי מלון, וסיים את לימודיו עם תואר ראשון באומנות בשנת 1975.

## קריירה
פרוסט היה כותב בסדרת הטלוויזיה של NBC "בלוז לכחולי המדים". הוא יצר יחד עם דייוויד לינץ' את סדרת הטלוויזיה של ABC "טווין פיקס". השניים פיתחו גם את הסדרה "On the Air". הוא כתב וביים את הסרט "Storyville" משנת 1992. בשנת 2005 פרוסט היה שותף בכתיבת הסרט "ארבעת המופלאים" וכן בכתיבת הסרט "כנגד כל הסיכויים", המבוסס על ספרו משנת 2002 באותו שם.

פרוסט כתב מספר ספרים על גולף, וכן רומנים, כולל "רשימת השבעה", "ששת המשיחים" ו"המטרה השנייה". הוא חזר לכתוב את העונה השלישית של "טווין פיקס" לצד לינץ', אשר שודרה בשנת 2017.

## חיים אישיים
מאז 2011, פרוסט מתגורר באוג'אי, קליפורניה. אחיינו הוא שחקן הבייסבול לוקאס ג'יוליטו.

## פילמוגרפיה
### קולנוע
*המאמינים (1987) - כותב ומפיק שותף
*טווין פיקס: אש הולכת איתי (1992) - מפיק בפועל
*Storyville (1992) - בימוי ותסריט
*ארבעת המופלאים (2005) - תסריט
*המשחק הגדול ביותר ששוחק אי פעם (2005) - תסריט והפקה

### טלוויזיה
*בלוז לכחולי המדים (1982–1985) - כותב, עורך תסריט, עורך בכיר
*טווין פיקס (1990–1991, 2017) - יוצר שותף, כותב, במאי ומפיק בפועל
*On the Air (1992) - יוצר שותף, כותב ומפיק בפועל

## קישורים חיצוניים
* 

## הערות שוליים

קטגוריה:במאי קולנוע אמריקאים
קטגוריה:סופרים אמריקאים
קטגוריה:מפיקים אמריקאים
קטגוריה:תסריטאי טלוויזיה אמריקאים
קטגוריה:אמריקאים שנולדו ב-1953
מונדוויס

**מונדוויס** (באנגלית: **Mondoweiss**) הוא אתר חדשות הכותב מנקודת מבט יהודית אנטי-ציונית. העורכים הראשיים הם פיליפ וייס ואדם הורוביץ, שהקימו את האתר במרץ 2006. האתר מקדם "נקודת מבט יהודית-פרוגרסיבית". בשנת 2011, האתר הגדיר את מטרתו העיקרית כ-"מתן זהות חלופית ליהודים אמריקאים לזו המובעת על ידי האידאולוגיה הציונית", שלטענתם מנוגדת לליברליזם בארצות הברית.

## ביקורת
בין שנת 2010 ל-2011, העיתון היהודי-אמריקאי טאבלט הוציא שורת מאמרים חריפים כנגד אתר מונדוויס, בהם הוא האשים את עורכי האתר ב-"אנטי-ישראליות אינטנסיבית" וב-"אובססיביות לישראל וללובי הישראלי בארצות הברית".

בשנת 2012, השבועון היהודי אלגעמיינער זשורנאל כינה את המונדוויס "ספקי חומר אנטישמי". הליגה נגד השמצה טענה כי האתר מקבל כסף מהמולטי-מיליונר האמריקאי רון אונז .

ב-2018, העיתונאית הישראלית עמירה הס שיבחה את המונדוויס, וקראה לאנשים לקרוא את מאמרי האתר בשביל להבין את הסכסוך הישראלי-פלסטיני לעומק.

## קישורים חיצוניים

* 

## הערות שוליים

קטגוריה:יהדות ארצות הברית: עיתונים
קטגוריה:עיתונים באנגלית
לאאדן

**לאאדן** היא שפה בנויה שפותחה בשנת 1982 על ידי סופרת המדע הבדיוני סוזט היידן אלגין .

## רקע
אלגין יצרה את השפה כדי לענות על השאלה האם, ובאיזו מידה, השערת ספיר-וורף תקפה. אלגין האמינה שרבות משפות העולם (כולל השפות ההודו-אירופיות) נועדו לבטא את רעיונותיהם של גברים בצורה מדויקת ככל האפשר. כתוצאה מכך, נשים לא יכלו לבטא את רעיונותיהן כראוי. הספר לאאדן היה ניסיון לבנות שפה המתאימה לנשים. בטרילוגיית *"[[שפת אם (ספר)|שפת אם]]"* שלה, אלגין חקרה את מקורותיה, התיאוריה והתפשטותה של השפה על רקע דיסטופיה שבה לנשים אין עוד זכויות אזרח .

## שפה טונאלית
מבין השפות הבנויות, לאאדן תופסת מעמד מיוחד משום שהיא שפה טונאלית. לשפה שני צלילים (או ארבעה, תלוי בפרשנות), כלומר, תנועה קצרה וגבוהה מסומנת (למשל "ó"), ותנועה נמוכה לא מסומנת (למשל "o"). כאשר בוחנים תנועות כפולות, יש גם צליל עולה ("oó") וצליל יורד ("óo"). 

## קישורים חיצוניים
* 

* סוזט היידן אלגין: ''לאדן'' 
* איך לספור בלאדן 

## הערות שוליים

קטגוריה:פמיניזם באמנות
קטגוריה:שפות מתוכננות
קטגוריה:שפות טונאליות
הבחירות לסנאט של ארצות הברית בקליפורניה (2016)

**הבחירות לסנאט של ארצות הברית בקליפורניה 2016** (באנגלית: ) התקיימו ב-8 בנובמבר 2016. הבחירות התקיימו במקביל לבחירות לנשיאות ארצות הברית ב־2016, וכן לבחירות לסנאט במדינות אחרות, לבית הנבחרים של ארצות הברית ובמספר בחירות מדינתיות ומקומיות נוספות.

## סקירה כללית
במסגרת החוק בקליפורניה למערכת פריימריז בלתי תלויה במפלגה ("nonpartisan blanket primary"), כל המועמדים מופיעים באותו הפתק, ללא קשר למפלגתם. בפריימריז, הבוחרים רשאים להצביע לכל מועמד, גם אם אינו משתייך למפלגה שלהם. במערכת הקליפורנית, שני המועמדים שסיימו במקומות הראשונים — ללא קשר למפלגה — עולים לבחירות הכלליות בנובמבר, גם אם מועמד אחד קיבל את רוב הקולות בפריימריז. וושינגטון ולואיזיאנה מפעילות תהליך דומה בסגנון "jungle primary" עבור הסנאט, אם כי לואיזיאנה תסיים את המערכת הזו לתפקידים מסוימים, כולל סנאטורים, בשנת 2026.

הסנאטורית הדמוקרטית המכהנת ברברה בוקסר החליטה לא להתמודד לכהונה חמישית. זו הייתה הפעם הראשונה מאז 1992 שבה התקיימו בחירות לסנאט פתוחות בקליפורניה, אז נבחרה בוקסר לראשונה. בפריימריז שנערכו ב־7 ביוני 2016, התמודדו שתי המועמדות הדמוקרטיות קמלה האריס (התובעת הכללית של קליפורניה) ולורטה סנצ'ז (חברת בית הנבחרים של ארצות הברית) וסיימו במקום הראשון והשני בהתאמה, ועלו למירוץ הכללי. זו הייתה הפעם הראשונה מאז שהתקיימו בחירות ישירות לסנאט בעקבות התיקון ה־17 לחוקה ב־1913, שבהן לא הופיע מועמד רפובליקני על פתק הבחירות הכלליות בקליפורניה. הרפובליקני שקיבל את המספר הגבוה ביותר של קולות בפריימריז קיבל רק 7.8% מהקולות, וכל 10 הרפובליקנים יחד קיבלו 27.9% מהקולות.

בבחירות הכלליות, האריס ניצחה את סנצ'ז בניצחון מוחץ, וזכתה ב־54 מתוך 58 מחוזות המדינה, כולל מחוז הבית של סנצ'ז, אורנג', אף שסנצ'ז הצליחה לצמצם את הפער למחוזות העמק המרכזי של קליפורניה (Kern ו-Merced) לפחות מ־1%.

האריס לא סיימה את כהונתה המלאה בסנאט, שכן התפטרה ב־18 בינואר 2021 לאחר שנבחרה לסגנית נשיא ארצות הברית ב־2020. המושל גאווין ניוסם מינה את אלכס פדייה, מזכיר המדינה של קליפורניה, לכהן במקומה עד לסיום הכהונה.

## קישורים חיצוניים

קטגוריה:2016 בארצות הברית
קטגוריה:קליפורניה
קטגוריה:קמלה האריס
קטגוריה:בחירות לסנאט של ארצות הברית
קטגוריה:2016 בפוליטיקה
רצח חיים נחמני

**רצח חיים נחמני** היה פיגוע טרור שבוצע ב-3 בינואר 1993 בירושלים, ובו נרצח איש השב"כ חיים נחמני על ידי חוליית מחבלים פלסטינים.

## רקע
חיים נחמני (26, נשוי), תושב ירושלים, היה פעיל בשירות הביטחון הכללי מ-1990. במסגרת תפקידו היה אחראי על מחנה הפליטים אל-עאיידה תחת הכינוי קפטן עפף. מטרת עבודתו הייתה לאסוף מידע שיסייע בסיכול פעילות טרור נגד אזרחים וחיילים ישראלים.

לקראת סוף 1992 יצר נחמני קשר עם משתף פעולה פלסטיני תושב שכם בשם מאהר אבו סרור, שהיה אמור לספק מידע פנימי. אותו מקור שימש גשר לחוליה עוינת שביקשה לפגוע בישראל.

## הרצח
ב־3 בינואר 1993 זומן נחמני לפגישה שגרתית עם הסוכן באחת מדירות המפגש ששימשו את השב"כ בירושלים, ברחוב התיבונים 14. במהלך הפגישה הגיעו למקום בני דודים של אותו סוכן - נאסר אבו סרור ומחמוד אבו סרור - שהיו חברים בתא טרור משכם המזוהה עם פת"ח.

בעת הפגישה המשת"פ מאהר החל לתקוף את נחמני ופצעו בסכין, בן דודו נאסר הגיע לאחר מכן והכה אותו למוות באמצעות פטיש, אלה וכלי עבודה שנמצאו במקום. הרצח התבצע באכזריות רבה, והגופה הושארה בדירה כשהיא נושאת סימני חבלה קשים.  

לאחר הרצח ברחו חברי החוליה מירושלים וחזרו לשכם. כלי הנשק שבו השתמשו הושמד, והם ניסו לטשטש את עקבותיהם. במשך כמה ימים נחשב נחמני לנעדר עד שנמצאה גופתו על ידי המשטרה, בעקבות מידע מודיעיני שהתקבל בשב"כ. הוא נקבר בבית הקברות הצבאי בהר הרצל.

## לאחר הרצח
שבעה ימים לאחר הרצח נתפסו האחים נאסר ומחמוד. בפברואר 1993 הוגש נגדם כתב אישום על רצח וקשירת קשר לביצוע פשע. נאסר הודה ברצח ונידון למאסר עולם. בשחזור הרצח הוא אמר שלא היו לו היסוסים כשהתבקש להצטרף לרצח: "מאז ומעולם המטרה שלי הייתה לרצוח חייל או איש ביטחון ישראלי". "אני את שלי במאבק עשיתי, אמשיך לעשות, ואמצא לי דרכים לעשות". במשפטם הצהירו האחים כי פעלו ממניע לאומני וכי רצו "לפגוע באויב ישראלי בכיר". בית המשפט הרשיע אותם ברצח בכוונה תחילה וגזר עליהם מאסר עולם. מאהר אבו סרור נהרג ביולי 1993 בניסיון פיגוע.

בעקבות הרצח הוקמה ועדת חקירה בשב"כ ונקבע בה שהיה על נחמני להיפגש עם אבטחה, הוועדה המליצה על שינוי נהלים.

שנים מאוחר יותר, על רקע מגעים מדיניים ועסקאות לשחרור אסירים פלסטינים, עלה שמם של הרוצחים לדיון. בשנת 2013 נכללו חלק מהם ברשימת האסירים שהממשלה שקלה לשחרר במסגרת המחוות לרשות הפלסטינית. הידיעה עוררה סערה ציבורית ותגובות חריפות מצד משפחת נחמני, שהצהירה: "לא ייתכן שאנשים שרצחו איש ביטחון ישראלי ישתחררו בשם הפוליטיקה." כך גם אמרו חלק ממפקדיו בשב"כ.

ב-10 באוקטובר 2025 פורסם כי הרוצח בפועל - נאסר, ואחיו מחמוד שסייע לרצח צפויים להשתחרר מהמאסר כחלק מהסכם חמאס-ישראל.

## קישורים חיצוניים
* 
* 
* 
* חיים נחמני באתר השב"כ
* 

## הערות שוליים

קטגוריה:פיגועי טרור בישראל ב-1993
קטגוריה:ירושלים: פיגועי דקירה
קטגוריה:שירות הביטחון הכללי
מדיניות ניסויים בבעלי חיים לפי תאריך סף קבוע

באיחוד האירופי, **מדיניות ניסויים בבעלי חיים לפי תאריך סף קבוע (FCOD)** מתייחסת לבדיקות רכיבים המשמשים לייצור מוצרי קוסמטיקה, מוצרי טיפוח אישי וחומרי ניקוי. תאריך הסף הקבוע של חברה הוא תאריך שאחריו אף אחד מהרכיבים במוצריה לא נוסה על בעלי חיים.

## הכרה במדיניות
המדיניות מוכרת על ידי ארגוני רווחת בעלי חיים ברחבי העולם כאמת מידה למוצרי קוסמטיקה ומוצרי טיפוח וחומרי ניקוי ללא אכזריות, מכיוון שחברות עם מדיניות FCOD לא ישתמשו ברכיבים שנוסו על בעלי חיים לאחר תאריך מסוים.

מדיניות ניסויי בעלי חיים של FCOD מאושרת על ידי קרן Naturewatch ותעודת Leaping Bunny של Cruelty Free International (קבוצה בריטית למען זכויות בעלי חיים). חברות המחזיקות בתעודת הקוסמטיקה והטיפוח האישי Leaping Bunny מעודדות להשתמש בתאריך סף קבוע של 11 במרץ 2013, התאריך בו נכנס לתוקף איסור מלא של האיחוד האירופי על ניסויים בבעלי חיים לקוסמטיקה. חלק מהחברות אינן מאושרות על ידי קרן Naturewatch גם אם יש להן FCOD, מכיוון שלחברת האם שלהן אין.

## חרם ספציפי לספק
חרם ספציפי לספק פירושו שחברה התחייבה להשתמש רק בספקים שאין להם קשר כלל לניסויים בבעלי חיים ומספקת רכיבים עם קוד מכירה ספציפי לספקים.

## ראו גם
* ניסויים בבעלי חיים בתעשיית הקוסמטיקה

## הערות שוליים

קטגוריה:ניסויים בבעלי חיים
פולניצה-זדרוי

**פולניצה-זדרוי** (בפולנית: **Polanica-Zdrój**) היא עיירת מרפא במחוז קלודצקו, בפרובינציה שלזיה תחתית, בדרום-מערב פולין. נכון לשנת 2021, אוכלוסיית העיירה מנתה 6,110 תושבים.

## היסטוריה
ימין|ממוזער|המרכז ההיסטורי של פולניצה-זדרוי 
פולניצה-זדרוי תועדה לראשונה בשנת 1347 בשם "היידה", כאשר הייתה חלק מממלכת בוהמיה. באותה תקופה היא הייתה שייכת לבית גלאוביץ, ובמהלך השנים הבאות היא החליפה בעלים מספר פעמים. מסוף המאה ה-16 הייתה העיירה בבעלות משותפת של הישועים, שתרמו רבות לפיתוחה. בשנת 1645 היא נהרסה בידי כוחות שוודים במהלך מלחמת שלושים השנים. בשנת 1742 סופח היישוב – כמו כל האזור, לממלכת פרוסיה. היישוב גדל במהירות במהלך המאה ה-19, והפך לנקודת נופש ובריאות פופולרית בשנות ה-70 של המאה ה-19, לאחר שפרוסיה הפכה למדינה חלקית של גרמניה בשנת 1871. בשנת 1890 הושלמה מסילת רכבת שקישרה את היישוב לעיר קלודצקו. עד שנת 1933, שבה עלו הנאצים לשלטון בגרמניה, פעלה בעיירה אכסניה פולנית. במהלך שתי מלחמות העולם, בתי ההבראה הפכו לבתי חולים צבאיים. העיירה הפכה לחלק מפולין לאחר מלחמת העולם השנייה. היא קיבלה זכויות עיר בשנת 1945 וראש העיר הראשון שלה היה קז'ימייז' דומברובסקי.

פסטיבל הסרטים החובבני POL-8 מתקיים בפולניצה-זדרוי. מאז 1963, העיירה מארחת את טורניר השחמט השנתי לזכרו של עקיבא רובינשטיין, שחמטאי פולני-יהודי (1882–1961). אירוע זה תמיד מושך אליו שחקנים מהשורה הראשונה. פולניצה-זדרוי אירחה את שני הכנסים הבינלאומיים הראשונים של היסטוריונים וניצולי מחנה הריכוז גרוס-רוזן בשנים 1995 ו-1998.

## הסביבה הקרובה
* העיר ההיסטורית קלודצקו עם מבצר קלודצקו הכוללת  של מעברים תת-קרקעיים וגשר סנט ג'ון (הנקרא "גשר קארל של פראג בגרסה מוקטנת")
* אתרי ספא ב-Duzniki-Zdrój, Kudowa-Zdrój ו־Lądek-Zdrój
* הרי Śnieżnik והרי Stołowe
* העיר מימי הביניים- נימצ'ה
* מנזר ציסטרסיאני בהנריקאו

## גלריה

קובץ:2014_Polanica-Zdrój,_układ_urbanistyczny_01.jpg|טקסט=Bystrzyca Dusznicka River in the town centre| נהר Bystrzyca Dusznicka במרכז העיירה
קובץ:2014_Polanica-Zdrój,_kościół_Wniebowzięcia_NMP_02.JPG|טקסט=Church of the Assumption| כנסיית העלייה השמיימה
קובץ:Polanica_Zdrój,_dom_zdrojowy,_01.JPG|טקסט=The Drinking House in Polanica-Zdrój| בית השתייה בפולניצה-זדרוי
קובץ:Polanica_Zdrój,_dom_zdrojowy,_21.JPG|טקסט=Interior of the Drinking Room| פנים חדר השתייה
קובץ:P1820002a.jpg|טקסט=The Spa Park| פארק הספא
קובץ:Polanica_Zdrój_-_Willa.JPG|טקסט=Polanica-Zdrój villa| וילה פולניצה-זדרוי
קובץ:Polanica_Zdrój,_park_zdrojowy,_06.JPG|טקסט=The Chess Pavilion| ביתן השחמט
קובץ:Polanica-Kurtheater.jpg|טקסט=Mieczysława Ćwiklińska Theatre| תיאטרון Mieczysława Ćwiklińska
קובץ:2015_Stacja_kolejowa_w_Polanicy-Zdroju_01.JPG|טקסט=The Railway Station| תחנת הרכבת
קובץ:2014_Kaplica_św._Antoniego_w_Nowym_Wielisławiu,_05.JPG|טקסט=St. Anthony's Chapel, 18th century| קפלת סנט אנתוני, המאה ה-18
קובץ:Polanica_Zdrój,_park_zdrojowy,_02.JPG|טקסט=A fountain in the park| מזרקה בפארק
קובץ:Sokołówka_(Polanica-Zdrój)._Klasztor.jpg|טקסט=Sokołówka Monastery| מנזר סוקולובקה


## קישורים חיצוניים

## הערות שוליים

קטגוריה:שלזיה תחתית: ערים
קרן Naturewatch

**קרן Naturewatch** הוא ארגון צדקה רשום בבריטניה. מטרתו היא "לסיים את האכזריות לבעלי חיים ולקדם סטנדרטים לרווחת בעלי חיים ברחבי העולם". הקרן נוסדה בשנת 1991 על ידי ג'ון רואן.

## פעילות
קרן Naturewatch מנהלת קמפיינים לרווחת בעלי חיים בתוך בריטניה, בעיקר קמפיינים נגד ניסויים בבעלי חיים, גידול גורים ועוד. בנוסף, הארגון מפעיל תוכניות לרווחת בעלי חיים משוטטים באוקראינה. מאז 1993 הם מפרסמים באופן קבוע את מדריך הקניות הרחום, ותומכים במותגי מוצרי קוסמטיקה ומוצרי בית ללא אכזריות כלפי בעלי חיים. הם טוענים שהם מפעילים את קריטריוני האישור המחמירים ביותר בעולם לחברות ללא אכזריות, ומתעקשים על מדיניות ניסויים בבעלי חיים לפי תאריך סף קבוע הן עבור מותגים והן עבור חברות האם.

הקרן מממנת את תנועת יום בעלי החיים העולמי מאז 2003.

## קישורים חיצוניים
* 

* דף הקרן ברשם עמותות בריטי

## הערות שוליים

קטגוריה:ארגוני בעלי חיים
איברהים קאלין

**איברהים קאלין** (בטורקית: **İbrahim Kalın**; נולד ב-15 בספטמבר 1971) הוא בירוקרט ואקדמאי טורקי, המשמש מנהל ארגון הביון הלאומי (MİT) של טורקיה מאז יוני 2023.

קאלין, אקדמאי המתמחה בפילוסופיה אסלאמית, קיבל את הדוקטורט שלו באוניברסיטת ג'ורג' וושינגטון תחת פיקוחו של סייד חוסיין נאסר. בעבר רכז משרד הדיפלומטיה הציבורית, אותו היה גם מייסד, סגן תת-שר ליחסי חוץ ודיפלומטיה ציבורית במשרד ראש הממשלה, סגן מזכ"ל האחראי על אסטרטגיה ויחסים בין-לאומיים במשרד הנשיא, דובר הנשיא הטורקי ויועץ בכיר לנשיא רג'פ טאיפ ארדואן בשנים 2014 עד 2023 וכסגן יו"ר מועצת הביטחון ומדיניות החוץ בנשיאות הרפובליקה של טורקיה.
## השכלה וקריירה אקדמית
איברהים קאלין נולד באיסטנבול למשפחה מארזורום. קאלין קיבל את התואר הראשון שלו בהיסטוריה מהמחלקה להיסטוריה של אוניברסיטת איסטנבול ותואר שני מהאוניברסיטה האסלאמית הבין-לאומית במלזיה. בשנת 2002, קאלין קיבל תואר דוקטור בלימודי אסלאם מאוניברסיטת ג'ורג' וושינגטון תחת פיקוחו של הפילוסוף האסלאמי סייד חוסיין נאסר. עבודת הדוקטורט שלו פורסמה מאוחר יותר בשם "ידע בפילוסופיה אסלאמית מאוחרת יותר: מולה שדרה על קיום, אינטלקט ואינטואיציה".

בשנים 2002 ל-2005, הוא היה חבר סגל במחלקה ללימודי דת במכללת הצלב הקדוש בווסטר, מסצ'וסטס. הוא הרצה על פילוסופיה אסלאמית באוניברסיטת אבן חלדון בין השנים 2019 ל-2022, והפך לפרופסור בשנת 2020. הוא הקים ועמד בראש קרן SETA (הקרן למחקר פוליטי, כלכלי וחברתי) שבסיסה באנקרה, טורקיה, בשנים 2005–2009. תחומי העניין האקדמיים שלו הם בפילוסופיה אסלאמית לאחר תקופת אבן סינא.
## קריירה
[ממוזער|קאלין כראש ה-MİT לצד (משמאל לימין) נשיאי [אזרבייג'ן וטורקיה, אילהם אלייב ורג'פ טאיפ ארדואן, ושר החוץ הטורקי, הקאן פידאן. צולם בפסגת השלום בשארם א-שייח' ב-13 באוקטובר 2025.]]
משנת 2009 ואילך, איברהים קאלין שימש כיועץ ראשי למדיניות חוץ של ראש ממשלת טורקיה, מתאם משרד הדיפלומטיה הציבורית, שגם ייסד, סגן תת-שר ליחסי חוץ ודיפלומטיה ציבורית במשרד ראש הממשלה, סגן מזכ"ל האחראי על אסטרטגיה ויחסים בין-לאומיים במשרד הנשיא, יו"ר בפועל של המועצה הנשיאותית לביטחון ומדיניות חוץ ויועץ ראשי לביטחון ומדיניות חוץ במשרד הנשיא הטורקי, בהתאמה. בנוסף לתפקידיו אלה, הוא המשיך לכהן גם כדובר הנשיא, תפקיד אותו מילא בשנת 2014 בתואר שגריר, עד שמונה למנהל ארגון הביון הלאומי ומאז 5 ביוני 2023, משמש כראש ארגון הביון הלאומי. באוקטובר 2025 היה ממתווכי המתווה לשחרור 48 החטופים הנותרים בשבי חמאס, במסגרת הסכם הפסקת האש שיזם דונלד טראמפ.

## חיים אישיים
הוריו מארזורום. הוא נשוי ואב לשלושה ילדים. קאלין ידוע גם בתחומי העניין האמנותיים שלו, במיוחד במוזיקה עממית טורקית. הוא מנגן באופן מקצועי בבגלמה, שר, הלחין יצירות מקוריות ויש לו מוזיקה ביוטיוב עם מיליוני צפיות. בנוסף לפעילותו המוזיקלית, קאלין הוא צלם נלהב, הידוע בצילום תמונות של נופים טבעיים וסצנות תרבותיות במהלך מסעותיו. לצד הקריירה הפוליטית שלו, הוא מוכר בזכות עומקו האינטלקטואלי וחזונו האמנותי. הוא דובר אנגלית, ערבית, פרסית וצרפתית.
## קישורים חיצוניים
* 

* 
## הערות שוליים

קטגוריה:פוליטיקאים טורקים
קטגוריה:יחסי טורקיה–ישראל
קטגוריה:אנשי ארגוני ביון
קטגוריה:אנשי צבא טורקים
קטגוריה:טורקים שנולדו ב-1971
אל-עתבאת אל-עאליאת

**אל-עַתבָּאת אל-עָאלְיָאת** (בערבית: **العتبات العالیات**; תרגום: ספי הכניסה הנשגבים) הידוע גם בשם אל-עתבאת אל-מוקדאסה (תרגום: ספי הכניסה המקודשים) הם ארבעה מקדשים לזכר שישה אימאמים שיעים, בארבע ערים בעיראק: נג'ף, כרבלא, קאזמיה וסמארא. ערים אלו נחשבות בשיעה, כקדושות, בשל מקדשי ששת האימאמים.

## נג'ף
ממוזער|קברו של עלי, בנג'ף.
נג'ף היא עיר במרכז עיראק, כ-160 קילומטרים, דרומית לבגדד. על פי המסורת השיעית, בעיר מצוי אתר הקבורה של עלי בן אבי טאלב מייסד השיעה והאימאם הראשון. מסיבה זו, העיר נג'ף היא נחשבת לעיר השלישית בקדושתה לאסלאם השיעי, בירתה הרוחנית של העולם השיעי ומרכז הכוח הפוליטי השיעי בעיראק. הקבר הוא אתר חשוב של עלייה לרגל מכל העולם המוסלמי-שיעי.

## כרבלא
ממוזער|כרבלא
כרבלא היא עיר בעיראק, שבה התרחשו אירועי העשוראא ומצויים בה קברים החשובים לשיעה:

# קבר האימאם חוסיין אבן עלי, האימאם השלישי בשיעה, שהיה נכדו של הנביא מוחמד. מותו בקרב כרבלא בשנת 680 לספירה, הוא האירוע המכונן והקדוש ביותר בשיעה, המסמל הקרבה, צדק והתנגדות לעריצות. הוא קבור במקדש האימאם חוסיין (Mashhad al-Ḥusayn), המקום המקודש ביותר בעיר.
# קברי בניו של חוסיין ושהידים נוספים: עלי אל-אכבר אבן חוסיין (Ali al-Akbar ibn Husayn), בנו הבכור של חוסיין, ועלי אל-אַסְעַר (Alī al-Aṣghar), בנו התינוק, שנהרגו שניהם בקרב, קבורים בסמוך לחוסיין בתוך אותו מתחם. לצדם קבורים שהידים אחרים מקרב כרבלא (שגם הם נחשבים קדושים).

בנוסף, נמצא בכרבלא קברו של אַל-עַבָּאס אבן עלי (al-ʿAbbās ibn ʿAlī) שהיה אחיו למחצה של חוסיין ומפקד צבאו בקרב כרבלא. הוא נחשב גיבור וסמל לנאמנות, וקברו שוכן במקדש נפרד, המכונה "אל-עבאס" או מסגד אל-עבאס (Masjid al-ʿAbbās), הממוקם צפונית-מזרחית למקדש חוסיין.

## קאזמיה
[ממוזער|200x200 פיקסלים|[כאזמיה|קאזמיה]]
קאזמיה ממוקמת על גדת החידקל, מצפון למרכז בגדאד. בעיר זו נמצאים מקדשי מוסא אל-כאזם, האימאם השביעי של האסלאם השיעי ומוחמד א-תקי, האימאם התשיעי של האסלאם השיעי.
## סמארא
ממוזער|מסגד אל עסכריה
סמארא היא עיר בעיראק השוכנת מצפון לבגדד. במסגד אל-עסכריה קבורים האימאם העשירי של השיעה, עלי אל-האדי ובנו האימאם האחד עשר של השיעה, חסן אל עסכרי. חסן הוא אביו של מוחמד אל-מהדי, גואל העולם בראייה המוסלמית - שיעית.
## ראו גם
* קרב כרבלא

## ביאורים

## הערות שוליים

## קישורים חיצוניים

קטגוריה:מושגים באסלאם
קטגוריה:ערים קדושות
קטגוריה:שיעה
קטגוריה:עלייה לרגל